**Paziņojums par līdzdalības iespējām tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Tiesību akts |
| 2. | Dokumenta nosaukums | Grozījumi Ministru kabineta 2015. gada 28. jūlija noteikumos Nr. 412 “Noteikumi par rajona (pilsētas) tiesām, apgabaltiesām un šo tiesu darbības teritorijām” |
| 3. | Politikas joma un nozare vai teritorija | Tieslietu politika. |
| 4. | Dokumenta mērķgrupas | Personas, kuras vēršas tiesā un to sastāvā esošajās zemesgrāmatu nodaļās.  |
| 5. | Dokumenta mērķis un sākotnēji identificētās problēmas būtība | Noteikumu projekts paredz izdarīt grozījumus, paredzot, ka Rēzeknes tiesas darbības teritorija aptvers Baltinavas, Balvu, Ciblas, Kārsavas, Ludzas, Rēzeknes, Rugāju, Viļakas, Viļānu un Zilupes novadu un Rēzeknes pilsētu. Tāpat paredzēts, ka Daugavpils tiesas darbības teritorija aptvers Aglonas, Dagdas, Daugavpils, Ilūkstes, Krāslavas, Līvānu, Preiļu, Riebiņu un Vārkavas novadu un Rēzeknes pilsētu. Izmaiņas primāri saistītas ar tiesas un to sastāvā esošo zemesgrāmatu nodaļu reorganizāciju organizatoriskā līmenī (viens tiesas priekšsēdētājs, vienota lietu sadales sistēma, tiesnešu slodžu izlīdzināšana). Pēc būtības palielina šo iestāžu pieejamību gan iedzīvotājiem, gan arī komersantiem. |
| 6. | Dokumenta izstrādes laiks un plānotā virzība | Ministru kabineta noteikumu projektu plānots iesniegt izskatīšanai Ministru kabinetā ne vēlāk kā 2015.gada 4.decembrī. |
| 7. | Dokumenti | Ministru kabineta noteikumu projekts (TMNot\_101115\_groz412) un tā sākotnējas ietekmes novērtējuma ziņojums (anotācija) (TMAnot\_101115\_groz412). |
| 8. | Sabiedrības pārstāvju iespējas līdzdarboties | Lai informētu sabiedrību par projektu un dotu iespēju izteikt par to viedokļus, projekts ievietots Tieslietu ministrijas mājaslapā. Sabiedrības pārstāvjiem var līdzdarboties rakstiski sniedzot viedokli un priekšlikumus par projektu.  |
| 9. | Pieteikšanās līdzdalībai | Viedokli par projektu rakstiski var iesniegt uz elektroniskā pasta adresi Kristine.Milevska@tm.gov.lv līdz 2015.gada 2.decembrim. Iesniedzot viedokli, priekšlikumus vai iebildumus par projektu, jānorāda iesniedzēja vārds, uzvārds, adrese, tālruņa numurs un e-pasta adrese. |
| 10. | Cita informācija | Nav. |
| 11. | Atbildīgā amatpersona | Tiesu sistēmas politikas departamenta direktore Inita Ilgaža.  |